OpenLLM-France/wikimedia huggingface dataset:
# Diadumeniano

Diadumeniano (latinez: Marcus Opellius Antoninus Diadumenianus; 208ko irailaren 14a - Zeugma, 218ko ekaina) Erromatar Inperioko enperadorea izan zen 218an.
Makrino enperadorearen eta, zenbait iturriren arabera, Nonia Zeltsa izeneko emakume baten semea izan zen, hau asmatutako izena dela dirudien arren. Makrinok Karakala hiltzeko konplotean parte hartu zuen eta bere burua enperadore izendatu zuen 217ko apirilaren 11n, hilketa gertatu eta hiru egunera. Handik gutxira, bere seme Diadumeniano zesar izendatu zuen. 218ko maiatzaren 16an, Heliogabalok matxinada bat hasi zuen enperadore berriaren aurka. Makrinok Diadumeniano augusto mailara igo eta enperadorekidea egin zuen. 218ko ekainaren 18an Antiokiako guduan garaitua, Makrinok Bosforora ihes egin zuen eta Diadumenianoren zaintza zerbitzari leialei enkargatu zien, Partiar Inperiora Artaban IV.aren gortera eramateko misioarekin. Diadumeniano bidean harrapatu eta ekainaren amaieran exekutatu zuten. Heliogabalok haren burua jaso zuen garaikur gisa.
* Datuak: Q46840
* Multimedia: Diadumenianus / Q46840
# Diafisi

Diafisia hezur luzeen erdiko zatia, luzera-ardatza osatzen duena eta tutu-formakoa. Diafisitia diafisiaren inflamazioa da, eta diafisektomia diafisiaren zati baten erauzketa kirurgikoa.

## Galeria

* Hezur luze

## Ikus, gainera

* Metafisi
* Epifisi

## Kanpo estekak

* Datuak: Q2353265
# Diadokita

Diadokita fosfato motako minerala da.

## Ezaugarriak

Diadokita fosfato mineralaren formula kimikoa hau da: ${\ce {Fe^{3+}2(PO4)(SO4)(OH) * 5H2O}}$. Kristal amorfoak sortzen ditu. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Diadochite: Mineral information, data and localities.» www.mindat.org (Noiz kontsultatua: 12-05-2019).
# Diaethria phlogea

Diaethria phlogea edo 89/98 tximeleta Nymphalidae familiako tximeleta espezie bat da. Kolonbian aurki daiteke, Hego Amerikan.
89/98 izena eman zaio bere hegaletan laurogeita bederatzi edo laurogeita hemezortzi zenbakien antza duen marrazkia dutelako.
Egile batzuek uste dute Diaethria euclides phlogea azpiespezie bezala izendatu behar dela.

## Erreferentziak

* ↑ «Catalogue of Life : 2009 Annual Checklist : Diaethria phlogea Salvin & Godman 1868» www.catalogueoflife.org (Noiz kontsultatua: 2020-03-23).

## Kanpo estekak

* Datuak: Q5223621
# Diadochoceras

Diadochoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12256216
# Delphi (Indiana)

Delphi Indianako hiri bat da. Carroll konderrian kokatua dago. 2010ean 2.893 biztanle zituen, 7,06 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q2953412
* Multimedia: Delphi, Indiana / Q2953412
# Delphi metodoa

Delphi metodoa aurresanerako (edo aurrikuspenerako) erabiltzen den metodo sistematiko bat da, non aditu multzo batek zenbait galdetegiri hainbat aldiz erantzuten dion, aurreko txandan besteek eman duten erantzunak ikusita. Ekonomian, politikan, soziologian eta oro har iritzi ezberdinak jasotzen dituzten gaiei buruzko aurresanak egin nahi direnean erabiltzen da (adibidez, Noiz bukatuko da atzerakada ekonomikoa?). Erantzunak era arrazoitu batez eman ohi dira. Txanda bakoitza bukatutakoan, metodoaren koordinatzaileak galdetegiaren emaitza bateratuak agertzen ditu, modu anonimo batez, aipatutako arrazoiekin batera. Metodoa taldeko iritziak banako iritziak baino fidagarriagoak direlako ustean oinarritzen da. Hurrengo txandan, adituek beren iritziak birplanteatu egiten dituzte beste adituen erantzunak eta arrazoiak ikusirik. Era horretan, prozesua gutxi gorabeherako adostasun maila batera heldu ohi da, aztertzen den fenomenoari buruzko aurresan mankomuna izango dena. Prozsua bukatzen da aurrez ezarritako txanda kopuru bat burututakoan edo adostasun maila jakin batera heltzean. Emandako azken erantzunen batez besteko bat izan ohi da azken emaitza.

## Ikus, gainera

* Solasaldi

## Kanpo estekak

* Delphi metodoa, Gizapedian.
* Datuak: Q841602
# Delphine Diallo

Delphine Diallo, edo Delphine Diaw Diallo (Paris, 1977), argazkilari franko-senegaldarra da. Hasieran Parisen instalatua, New Yorken bizi eta lan egiten du egun.

## Biografia

1977an jaio zen, aita senegaldarra eta ama pintore frantsesa, ibilbide artistikoa egitea hautatu zuen, eta, 1999an, Charpentier akademian graduatu zen, ikusizko arteen kategorian.
Gero, zazpi urtez aritu zen lanean musikaren industrian, eta, ondoren, argazkigintzari ekin zion. Bere jatorriaren zati batera itzulita, Saint-Louis-du-Sénégalen jarri zen bizitzen, aitaren jaioterrian. Argazki-estudio bat sortu zuen bertan, eta familiako kideei argazkiak ateratzen eta " Renaissance " izeneko seriea egiten hasi zen. Magic jarri zion izena estudioari, Malick Sidibé argazkilari maliarrari eta Malick haren estudio ospetsuari egindako omenaldi diskretu gisa; izan ere, Sidibék bere lehen lanetan eragina izan duela baieztatu zuen.
2008an, New Yorkera joan zen berriro. Peter Beard ezagutu zuen. Bere sorkuntzan interesaturik, Botswanan Pirelli egutegia egiten laguntzea proposatu zion.
2012an, ICPko 26 argazkilari jalgi berri onenetakotzat jo zen, eta Smithsonian Magazineentzat, berriz, argazkigintzako izar jalgi berrietako bat da, eta, 2013an, PDNk, zaindu beharreko 30 argazkilari jalgi berrien artean dago.
Bere argazkiak New Yorken negoziatzen dira, 2.500 dolar inguruan.

## Erakusketak (hautaketa)

* 2005: Afrikako Argazkigintza Topaketak, Bamako, Mali;
* 2009: Afrikako Argazkigintza Topaketak, Bamako, Mali;
* 2011: Afrikako Argazkigintza Topaketak, Bamako, Mali;
* 2012: Dakarreko bienala, Senegal
* 2011: Kornhaus Museum, Berna, Suitza.
* 2014: Femme photographe, Onomo hotela, Dakar, Senegal
* 2015: ReSignifications: Imagining the Black Body and Re-Staging Histories, Florentzia, Italia
* 2015: We are family, Photoquai, Paris, Frantzia
* 2016: Unseen photo Festival, Amsterdam, Herbehereak

## Bibliografia

* Fisheye, 21. zk., azaroa/abendua 216, Azala, 37

## Erreferentziak

* ↑ «Delphine Diallo» Photoquai.
* ↑ Maxime Delcourt. (2016). «Delphine Diallo» Fisheye: 37..
* 1 2 «Photoquai 2015 : We are family» 20 minutes.
* 1 2 «Delphine Diallo» Life Force Magazine.
* ↑ «The Masked Expressions of Delphine Diallo» Creators.
* ↑ Elizabeth Avedon. (2014). «New York Times Portfolio Review: The Photographers» The Eye of Photography.
* ↑ La Biennale Dak'Art 2012 finit en beauté au Sénégal. .
* ↑ «Femme photographe en exposition à Onomo» Wak Hart.
* ↑ «Photos That Celebrate — and Challenge — Feminine Ideals» T Magazine.
* ↑ Tom Seymour. (2016). «African Portraiture at the Unseen 2016 Fair and Festival» British Journal of Photography.

## Kanpo estekak

* Datuak: Q30228170
# Delphi (Mayo konderria)

Delphi (Mayo konderria) (irlanderaz Fionnloch) Irlandako herri bat da, Mayo konderrian dagoena.

## Kanpo estekak

* Datuak: Q5254393
# Dent Blanche

Dent Blanche 4.357 metroko mendia da, Valais kantonamenduko Alpe Peninoetan kokatuta. Evolène udalerrian dago.
Lehenengo igoera 1862ko uztailaren 18an William Wigramek eta Thomas Stuart Kennedyk egin zuten, Jean Baptiste Croz eta Johann Kronigen gidarien laguntzaz.

## Erreferentziak

* ↑ Dumler, Helmut; Burkhardt, Willi P.. Les 4000 des Alpes. ISBN 2-7003-1305-4..
* ↑ (Ingelesez) Kennedy, T. S.. (1864). «Ascent of the Dent Blanche» The alpine journal (Londres: Alpine Club): 33-39..

## Kanpo estekak

* Datuak: Q15125
* Multimedia: Dent Blanche / Q15125
# Dent d'Hérens

Dent d'Hérens, Alpeetako mendi bat da, Italia eta Suitza artean. 4.174 metroko garaiera du.
1863ko abuztuaren 12an Florence Crauford Grove, William Edward Hall, Reginald Somerled Macdonald, Montagu Woodmass, Melchior Anderegg, Jean-Pierre Cachat eta Peter Perren mendizaleek lehenbizikoz igo zuten.
* Datuak: Q30459
* Multimedia: Dent d'Hérens / Q30459
# Dent konderria (Missouri)

Dent konderria (ingelesez: Dent County) Missouriko konderri bat da, Ameriketako Estatu Batuetan. Hiriburua Salem da. 2010eko zentsuaren arabera 15.657 biztanle zituen, Dent kilometro koadroko azaleran.

## Geografia

Dent konderriak 1.954,16 kilometro koadro ditu. Horietatik 4,45 ura dira. Beste 1.949,72 lurra dira. Biztanleria dentsitatea 8,01 da.

## Demografia

2010eko zentsoan bizi ziren 15.657 pertsonetatik 15.169 txuriak edo hispanoak dira. Horietatik hispano edo latino kategorian 148 dira. 55 beltzak edo afroamerikarrak. 135 amerikar natiboak ziren eta 7 Hawaii edo Pazifikoko irletako natiboak. 41 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 245 pertsonek kokatzen zuten.

### Biztanleria piramidea
## Kanpo estekak

* Datuak: Q485229
* Multimedia: Dent County, Missouri / Q485229
# Dentalium

Dentalium itsas-barraskilo generoa da, Dentaliidae familiakoa. 50 espezie inguru deskribatu dira, eta iraungitako beste 50 espezie ezagutzen dira. Elefante-hortza dute izen arrunta.

## Erreferentziak

* ↑ elefante-hortz. Euskalterm, euskadi.eus (Noiz kontsultatua: 2021-12-28).

## Kanpo estekak

* Datuak: Q76942
* Multimedia: Dentalium / Q76942
* Espezieak: Dentalium
# Dent d'Estibere Male

Dent d'Estibere Male, Pirinioetako hirumilako mendi bat da, 3.017 metroko garaiera du. Frantziako Pirinio Garaiak departamenduan dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q3023301
* Multimedia: Dent d'Estibère Male / Q3023301
# Dente lupus, cornu taurus petit

Dente lupus, cornu taurus petit latinezko esaera bat da eta euskaraz literalki "otsoak hortzarekin erasotzen du, zezenak adarraz" esan nahi du.
Esaldi honek adierazi gura duena honako hau da: defentsa berezkoa denez, bakoitza ahal duen moduan defendatu eta naturak eskura jarri dizkion armez baliatzen dela.

## Kanpo estekak

* Datuak: Q765648
# Dentera

Dentera 2001. urtean Altsasun (Nafarroa) sortutako euskal musika taldea da.

## Ibilbidea

2001. urtian jaio zan taldea. Emilio (bajua ta ahotsa) eta Angelillo (gitarra ta ahotsak) beste talde batzuetan arituak ziren (Burni, Klaustrofobia, Tinitus), baino Jabi (bateria) hasi berria zen musikaren munduan. Handik aurrera Altsasuan eta Sakanako herritan kontzertuak eman eta gero, 2004an lehendabiziko maketa grabatu zuten, Reacciones adversas deitutakoa, 6 abestirekin. Kontzerturik handiena Altsasuko Nafarroa Oinez-en izan zen, nahiz ta goizeko 10:30tan izan.
2007an Punto Zero diska kaleratu zuten eta 2012an beren hirugarren lana, Los Enigmas del Tiempo.

## Taldekideak

* Javi herrero "Herrero" (bateria).
* Emilio boal "Emilio” (bajua eta ahotsa).
* Angel diaz "Angelillo" (gitarra eta ahotsak).

## Diskografia

* Reacciones adversas (2005, autoekoiztua) maketa
* Punto Zero (2007, autoekoiztua)
* Los Enigmas del Tiempo (2012, autoekoiztua)

## Erreferentziak

* ↑ «Dentera» Portal del rock (Noiz kontsultatua: 2017-03-23).
* ↑ (Gaztelaniaz) Dentera (Los enigmas del tiempo) – Crítica | Trueno Metálico. (Noiz kontsultatua: 2017-03-23).

## Kanpo estekak

* Taldekoek KamiYoplanet webgunean beraiez idatzia
* Datuak: Q12256163
# Denta

Denta Errumaniako udalerri bat da, Timiș konderrian. 2.800 biztanle ditu, 91,4 kilometro koadroko azaleran banatuta.

## Herriak

Udalerrian honako herriak daude:
Denta $^{(en)}$ Breștea $^{(en)}$ Rovinița Mare $^{(en)}$ Rovinița Mică $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5063363
# Dentatherina merceri

Dentatherina merceri Dentatherina generoko animalia da. Arrainen barruko Dentatherinidae familian sailkatzen da. Mendebaldeko Ozeano Barean bizi da.
Patten eta Ivantsoff zoologoek, hasieran, Dentatherina Atherinidae barnean sailkatu zuten. Baina 1984an, L. R. Parentik taxoi ezberdinekoak zirela proposatu zuen. Hala eta guztiz ere, Phallostethidae eta Dentatherinidae goifamiliaren barneko bi familiak direla edo Phallostethidae familiaren barneko Dentatherininae eta Phallostethinae subfamilia bi direla esatea nahiko subjektiboa da. Edonola ere, FishBasek edo Nelsonek familiaren alde egin dute.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Dentatherina merceri», FishBase webgunean. Bertsioaren data: 2006(e)ko apirila.
* ↑ Nelson, Joseph S.. (1976). Fishes of the World. John Wiley & Sons ISBN 0-471-54713-1..

## Ikus, gainera

* Dentatherina
* Dentatherinidae

## Kanpo estekak

* FishBase.org
* Datuak: Q135704
* Espezieak: Dentatherina merceri
# Damaso Zabaltza

Damaso Zabaltza Olaso (Irurita, Baztan, 1835eko abenduaren 11 – Madril, 1894ko otsailaren 27a) nafarroako piano-jotzaile eta musikagilea izan zen.
Iruñean pianoko ikasketak egin ondoren Madrilen hartu zuen bizilekua eta ospe handia izan zuen berehala. Kristina Erreginaren jauregiko kontzertu-jotzaile eta Madrilgo Musika Kontserbatorioko piano-irakasle izendatu zuten. Euskal folklorean erroturiko musika sortu zuen batez ere. Konposizio ezagunenak: Laurak bat, Kantaritalde donostiarrari, El canto de las montañas, Maritxu, Aritzari, El eco del monte Auza, Las campanas del Roncal, Pamplona eta Jota. 1861. urtean El caserío zarzuela aurkeztu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8771076
* Multimedia: Dámaso Zabalza / Q8771076
# Damasławek udalerria

Damasławek Poloniako Polonia Handiko voivoderriko landa-udalerri bat da, Wągrowiec barrutian kokatuta. 104,54 km²ko azalera du eta 2017ko datuen arabera 5482 biztanle zituen.

## Kanpo estekak

* Udalaren webgunea
* Datuak: Q554604
* Multimedia: Gmina Damasławek / Q554604
ieaPolonia Handiko voivoderriko udalerriak :
# Dambach (Alemania)

Dambach Alemaniako udalerria da. Renania-Palatinatua estatuan kokatuta dago, [[Birkenfeld (barrutia)|Birkenfeld]] barrutian. 2014an 160 biztanle zituen 2,98 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q372447
* Multimedia: Dambach (near Birkenfeld) / Q372447
# Damavand

Damavand (persieraz: دماوند), Irango mendirik garaiena da. Kaspiar itsasoaren hegoaldeko kostatik gertu dago, Teherandik 66 km ipar-ekialdera, Amol konderrian, Mazandaran probintzian, Irango iparraldean. Elburz mendietako mendirik garaiena da: 5.610 m. Ekialde Ertain osoko mendirik garaiena ere bada, eta Asiako sumendirik garaiena ere bai. Gaur egun ez du jarduera bolkaniko handirik, baina fumarola batzuk irekita daude, eta sufrea kanporatu izan du. Amol hiritik 50 kilometrora dago, eta izen bereko Damavand hiritik hurbil; Kaspiar itsasoko kostatik 80 km ingurura dago.
Mendira igotzeko hamasei ibilbide ezagun daude, batzuk eskalatu beharrekoak, oso zailak. Mendebaldeko ibilbidea famatua da, ilunabarretan ikuspegi ikusgarriak dituelako.
Mendi garrantzitsua da persiar mitologian eta folklorean. Persiako poesian eta literaturan, despotismoaren eta inbaditzaileen aurkako erresistentziaren sinboloa da.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-10).

## Kanpo estekak

* Datuak: Q40758
* Multimedia: Mount Damavand / Q40758
# Dambach-la-Ville

Dambach-la-Ville Frantziako Ekialde Handia eskualdeko Rhin Beherea departamenduko udalerria da.

## Hiri senidetuak

* Wemding (Alemania)

## Kanpo estekak

* Datuak: Q317287
* Multimedia: Dambach-la-Ville / Q317287
# Damatxo arriskuan

Damatxoa arriskuan munduko arte, literatura, zinematografia eta bideo-jokoetako gai klasikoa da. Bilau batek edo munstro batek estutzen duen emakume gazte, ezkontza-adineko eta eder bat izaten da, eta heroi bat behar izaten du erreskatatzeko. Pertsonaia tipo bihurtu da, melodrametan bereziki.
«Damatxo» terminoak, gaur egun oso gutxi erabiltzen den arkaismoa da, antzinako efektu bat lortzeko edo oraingoa bezalako adierazpenetan izan ezik. Arketipoaren jatorria Erdi Aroko zaldun ibiltarien kantu eta istorioetan agertu zen, emakume hauen erreskatea euren izateko arrazoiaren funtsezko zatitzat hartzen baitzuten.
Damatxo horien babesgabetasunak, batzuetan zuhurtziagabe izatetik edota bere inkonpetentziagatik hor daudenak, eta berenganatuko dituen norbaiten beharrak, estereotipoa kritika feministen jomuga bihurtu dute.

## Erreferentziak

* ↑ Haase, D.. (2000). «Feminist Fairy-Tale Scholarship: A Critical Survey and Bibliography» Marvels & Tales: Journal of Fairy-Tale Studies 14 (1).

## Kanpo estekak

* Datuak: Q2293837
* Multimedia: Damsel in distress / Q2293837
# Damba

    Artikulu hau 2010ko hamarkadako taldeari buruzkoa da; 1980 hamarkadako Laudioko taldea gaitzat duena beste hau da: «Danba»
Damba 2008an sorturiko musika taldea da, musika estilo eta kultura anitzak uztartzen dituena.

## Taldea

Dambak 100 kontzertu baino gehiago eman ditu Europa osoan. Ipar eta Hego Euskal Herriko, Kubako eta Venezuelako hamaika musikarik osatzen dute taldea. Rock, blues, punk, reggae eta funk estiloak uztartzen dituzte ukitu latino nahiko nabarmenarekin. 2011. urteko talde onenen artean aukeratu zuen AIEk (Artistas, Intérpretes o Ejecuntatentes) eta horri esker hainbat kontzertu eman zituzten Espainiako Estatuan, baita Europa osoan ere. Girando por Salas 2011-2012 ekimeneko lehen sailkapenean ere sartu ziren.
2013an Estitxu Pinatxo abeslari beratarra sartu zen taldean.

## Diskografia

* Y si rompo mi camino (2008, Kameluak)
* Hautsi... eta izan zaitez zu (2013, Agorila)

## Erreferentziak

* ↑ «Damba taldearen single berriaren bideoklipa: 'Hautsi'» Entzun! 2013-04-23.

## Kanpo estekak

* Datuak: Q31723014
# Diego Garcia (argipena)

Diego Garcia izenak hainbat esanahi ditu:
* Diego García, atoloia, uhartea eta hiria, Indiako Ozeanoko Britainiar Lurraldean.
* Diego Garcia (atleta)
* Diego Garcia (musikaria)
# Diego García de Paredes

Diego García de Paredes (Trujillo, Extremadura, Espainia, 1466 – 1530) espainiar soldadua izan zen.

## Biografia

Indar handia zuen, eta horregatik izan zen ospetsua. Granadako Gerran parte hartu zuen, eta Luis XII.aren kontra borrokatu zen Napolin, Alexandro VI.aren zerbitzuan. Gonzalo de Córdobaren agindupean, Cerignolan eta Gariglianon borrokatu zen, eta Cornettako markeserria eman zioten saritzat. Gatazka eta setio askotan parte hartu zuen, Nafarroako konkistan besteak beste (Noain, Amaiur, Hondarribia).
Breve suma de la vida y hechos de Diego García de Paredes lana idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1624915
* Multimedia: Diego García de Paredes / Q1624915
# Diego Gongora

    Artikulu hau militar eta politikariari buruzkoa da; beste esanahietarako, ikus «Gongora (argipena)».
Diego Gongora (Iruñea, ? – ?, 1623ko maiatzaren 21a) Euskal Herriko militar eta politikaria izan zen.
Flandrian borrokatu zuen eta Santiagoko zalduna izan zen. 1617an erregeak Río de la Platako gobernazioa zatitu zuenean, Buenos Airesko lehen gobernadore izendatu zuen. Azpijokoan aritu eta kontrabandoa bultzatu zuen bere onerako. 1623an bota zuten. Atxilotzear zegoela ihes egitea lortu zuen.

## Erreferentziak

* ↑ J. Gelman, Cabildo y élite local: Buenos Aires en el siglo XVII. Revista Latinoamericana de Historia Económica y Social (Lima)
* Datuak: Q3754784
# Diego Ferrari

Diego Ferrari (Cremona, 1970eko azaroaren 17a) italiar txirrindulari ohia da.

## Palmaresa

1992
* Circuit des mines
1995
* 7. Nafarroako Itzulian
1996
* 3. Piccolo Lombardiako Giroan
2000
* 3. Europako Sari Nagusian
2001
* 2. Etnako Sarian
* 3. Laudioko Sari Nagusian
2002
* 5. Matteotti Sarian

## Kanpo estekak

* Datuak: Q2112387
# Diego Gartzia

    Artikulu hau atletari buruzkoa da; beste esanahietarako, ikus «Diego Garcia (argipena)».
Diego Gartzia Corrales (Azkoitia, 1961eko urriaren 12a - Azpeitia, 2001eko martxoaren 31) euskal atleta izan zen, maratoietan espezializatua. Gipuzkoak eman duen atletarik onena dela esan izan da, 2001. urtearen hasieran Behobia-Donostia lasterketan erretiratu zen arte, lortutako palmares bikaina dela eta. Adidas R.T. taldeko atleta zen, eta hamabi aldiz parte hartu zuen nazioarteko txapelketetan.

## Bizitza

10.000 metroko lasterketetan hasi zen lehiatzen, baina ez zuen arrakasta handirik izan. 1989an lehendabiziko maratoia egin zuen, geroago bere espezialitatea izan zena. 1990ean Donostiako Maratoian bigarren izan zen, eta hurrengo urtean Munduko Txapelketan hartu zuen parte. 1992an Espainiako errekorra gainditu zuen (2 h 10' 30"). Gainera, Olinpiar Jokoetan hartu zuen parte, eta bederatzigarren postua lortu.
1994an, Helsinkin egindako Europako Atletismo Txapelketako maratoian zilarrezko domina lortu zuen, Martín Fiz arabarraren atzetik. Horixe izan da euskal atletek inoiz egindako lorpenik handiena. 1995ean, Göteborgeko Munduko Txapelketan parte hartu zuen, eta 6. gelditu zen. Urte hartan bere garaipen handi bakarra lortu zuen, Sevillako maratoian, 2h 10'-ko marka hautsita (2h 09' 51") eta Fukuokako Maratoian 4. izan zen.
1996an, Atlantako Olinpiar Jokoetan hartu zuen parte, eta 52. bukatu. 1997an, Atenaseko Munduko Txapelketan laster egin zuen, baina ez zuen bukatu; eta Bartzelonako maratoian 2. izan zen. Kirolen Asturias Printze Saria lortu zuen, Abel Antón, Martín Fiz, Jose Manuel Garcia, Fabián Roncero eta Alberto Juzdado lasterkariekin batera.
1998an, Budapesteko Europako Txapelketan parte hartu zuen, eta 2000. urtean profesional gisa lasterka egiteari utzi zion. Urte hartan 2. bukatu zuen Seulgo maratoian eta Behobia-Donostia lasterketan, baina ez zuten Espainiako selekzioan sartu Sydneyn egin ziren Olinpiar Jokoetarako; ordezko bezala gelditu zen, nahiz eta urte hartan bi bider egin eskatzen zen gutxieneko marka.
2001eko martxoaren 31n, bihotzekoak jota hil zen Loiolan, Azkoitia-Azpeitia Maratoi Erdia prestatzen ari zela. Probak, haren omenez, Diego Garciaren Omenezko Azkoitia-Azpeitia Maratoi Erdia izena hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Diego Garcia, Atletismo Federazioen Nazioarteko Elkartearen webgunean, iaaf.org
* "Diego Garcia, bidegilea" dokumentala.
* Datuak: Q965972
# Diego García-Sayán Larrabure

Diego García-Sayán Larraburre (New York, 1950eko abuztuaren 2a) Peruko abokatua eta politikaria da. Justizia ministroa izan da Valentín Paniaguaren bitarteko gobernuan eta Alejandro Toledoren gobernuko Kanpo Arazoetako ministro gisa. 2004az geroztik, Giza Eskubideen Auzitegi Inter-Amerikarraren Gorteko kidea izan da, 2010tik 2014rako Gorteko presidente hautatua izanik.

## Ikusi ere

* Nazio Batuen kontalari berezia

## Kanpo estekak

* Datuak: Q5274679
* Multimedia: Diego García-Sayán / Q5274679